OpenLLM-France/wikimedia huggingface dataset:
# Coccopygia

Coccopygia :
| Coccopygia melanotis. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Estrildidae |
| Anv skiantel ||
| Coccopygia Reichenbach, 1862 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Coccopygia a zo ur genad e rummatadur an evned, krouet e 1862 gant ar skiantour alaman Ludwig Reichenbach (1793-1879).

## Spesadoù hag an isspesadoù anezhe

Tri spesad golvaneged a ya d'ober ar genad :
* Coccopygia bocagei,
* Coccopygia melanotis,
* Coccopygia quartinia
** C. q. kilimensis, quartinia ha stuartirwini.
O c'havout a reer holl en Afrika, tri isspesad dezhe.

## Notennoù ha daveennoù

* ↑ Roadennoù IOC World Bird List diwar-benn Estrildidae/Coccopygia (lennet e-barzh d'an 30 a viz Genver 2025).
# Bowling Green (Kentucky)

Bowling Green zo ur gêr lec'hiet e su-kreiz stad Kentucky e Stadoù-Unanet Amerika. Er bloavezh 2010 e oa 58 894 a annezidi o chom enni. Krouet eo bet anv Bowling Green en ur mod ofisiel e 1798.

## Kêrioù gevellet

* Japan : Kawanishi

## Liammoù diavaez

* (en) Lec'hienn ofisiel
a vo kavet e Wikimedia Commons.
# Costa Rica (Mato Grosso do Sul)

Costa Rica zo ur gumun e Stad Mato Grosso do Sul e Brazil. E 2020 e oa 21 142 a dud enni war ur gorread a 5 722,834 km².

## Stêrioù

* Rio Sucuriú

## Liamm diavaez

* Lec'hienn ofisiel
# Darlington (borough)

D'ar 1añ a viz Ebrel 1997 e teuas Darlington (Borough of Darlington) d'en em zisrannañ evel Aotrouniezh unvan diouzh kontelezh velestradurel Durham, daoust dezhi chom en he c'hontelezh lidel. Darlington eo kreizenn ar borough-mañ.

## Liammoù diavaez

* Lec'hienn ofisiel Aotrouniezh unvan Darlington
# Dizale

Dizale zo ur gevredigezh (lezenn 1901) a-vicher war an advouezhiañ e brezhoneg abaoe 1998.
Sikouret eo Dizale gant ar C’huzul rannvro Breizh evit goprañ tud a-vicher, hag arbennig int war ar produiñ e brezhoneg n’eus forzh peseurt doare oberenn.
Ezel eo Dizale deus Films en Bretagne ha Kuzul Sevenadurel Breizh.
Tamm-ha-tamm e klask Dizale sevel ur gwir dakad produiñ e brezhoneg. E penn kentañ 2006 eo bet advouezhiet ar c’hentañ film sinema e brezhoneg gant ar grevredigezh. Sevenet oa bet gant ar memes skipailh tud a-vicher ur bern produksionoù all : tresadennoù-bev, rummadoù skinwel ha telefilmoù.
Barrek eo Dizale da respont da n’eus forzh peseurt ezhomm a zo evit ar chadennoù skinwel da geñver an advouezhiañ pe an istitlañ. Hag ouzhpenn respont d’an ezhommoù e fell d’ar grevredigezh krouiñ ivez.
Gant Dizale eo krouet BreizhVOD e 2012, ar servij en-linenn nemetañ hag a ginnig filmoù, tresadennoù-bev, teulfilmoù hag heuliadoù e brezhoneg.
Abaoe 2016 eo diazezet Dizale e Kemper (1, Straed ar Baradoz / 29000 Kemper).

## Liammoù diavaez

* Lec'hienn ofisiel
* Facebook Dizale
* Twitter Dizale
# Klez Brandar

a vo kavet e Wikimedia Commons.
Klez Brandar, ganet e miz Here 1984 e Naoned, zo un arzour luc'hskeudenner breizhat.
Klez en deus embannet levrioù luc'hskeudenniñ a bep seurt e kenlabour gant barzhed.
Klez a skriv kanaouennoù e yezhoù disheñvel en o zouez brezhoneg, galleg, saozneg, spagnoleg, portugaleg, italianeg ha tchekeg. Orin eo an holl ganaouennoù ha kenlabourat a ra Klez gant sonerien disheñvel eus Arc'hantina (Corco), Spagn (Ricard Tejada), Izelvroioù (Maarten Crefcoeur), Aljeria (Badr Tachouche), Bro-C'hall (Benoît Méheut ha Yoko) ha Bro-Saoz (Ella CR). Ar stiloù a ya eus ar rock, ar rap, ar reggae (Sa Meute) ar punk (Kerouac Is Dead), ar folk, ar jazz, ar chanson, an disco (Pitná Voda) hag ar World music (Você).
C'hoari a ra ivez e filmoù berr, filmoù ha heuliadoù abaoe 2017 daoust ma n'en deus ket studiet ar c'hoariva e skol ebet.

## Levrioù

* Lusk Dizehan // 07 - Fragments of a Journey Untravelled, 2022
* Lusk Dizehan // 06, Emb. Cycling Dogs, 2021
* Triste Mesure , Emb. Les Bijoux de Famille, 2019

## Pladennoù

* Amazônia, EP, 2024
* Mangrove, EP, 2022
* Rivage, EP, Aurelia Records, 2020
* Solitania, LP, Aurelia Records, 2015

### Singles

* 2024 : Terra Cognita
* 2023 : Pitná Voda
* 2023 : Rock
* 2023 : Sa Meute
* 2023 : Les Chips
* 2021 : I'll Take A Train
* 2020 : Les Sept Pas Ascètes
* 2020 : Kerouac Is Dead
* 2020 : Il Regno Delle Ombre
* 2016 : Scuba Dying
* 2016 : Deus 'ta
* 2016 : Ma Louve
* 2016 : A Short Song For Such A Long Title In Order To Express My Feelings
* 2015 : Esa Mina
* 2015 : El Miedo
* 2015 : Pane Quotidiano
* 2014 : Gimme A Call
* 2014 : Psixi Mou (Realcy Remix)

## Klipoù

* Terra Cognita (2024)
* Querem Mais (2024)
* Salut, Je T’Aime (2024)
* Pitná Voda (2023)
* Les Chips (2023)
* Fulenn (2022)
* Happy Melancholy (2022)
* I’Il Take A Train (2021)
* Kerouac Is Dead (2020)
* Rivage (2020)

## Fanzinoù

* A Day In Paris (2021)
* Lusk Dizehan // 05 (2020)
* Stalabarn Fanzin

## Stiradoù

* Familhoù evel hon hini (2024)
* Atersadenn gant ar suner-gwad (2024)
* Last Light (2022)
* Ruce v záruce (2022)
* Totems (2021-2022)

## Filmoù-berr

* Pastoral Spring (2022)
* The Heaviest Weight (2021)
* Lost And Found (2020)
* My Obsession (2020)
* La Blanche Biche (2019)
* Vycházka (2018)
* The Puzzle (2017)
* Cardia (2013)

## Liammoù diavaez

* (en) Expats.cz
* (br) Ya!
* (br) Radio Naoned
* (en) IMDb
* (en) Kafkadesk
* (en) Prague Daily Monitor
* (br) Le Télégramme, 20/01/2022
* (br) France Bleu
* (fr) Radio Prague International
* (fr) Radio Prague International
* (fr) Le Télégramme, 12/08/2019
* (cz) Frontman
# Gewehr 43

Ar Gewehr 43 pe Karabiner 43 (berraet en G43, K43, Gew 43 ha Kar 43) a zo ur garabinenn alaman damaotomatek kambret e 7,92 × 57 mm Mauser. Savet e oa bet e 1943 gant an embregerezh Carl Walther evit arme an Trede Reich e-pad an Eil brezel-bed.

## Istor

Er bloavezhioù 1930 e klaske an Alamaned sevel ur fuzuilh damaotomatek. E 1940 e voe amprouet div anezhe gant ar Wehrmacht : ar Gewehr 41 (M) produet gant Mauser hag ar Gewehr 41 (W) savet gant Walther. Ne ziskouezas ket an daou arm bezañ fiziapl-kenañ. Ar G41 (W) a rae gant ar sistem amprest gazoù implijet e fuzuilhoù an Dan Søren Hansen Bang etre an daou vrezel-bed. Goude deroù an oberadur Barbarossa e 1941 e voe tapet fuzuilhoù SVT-40 digant ar Rusianed. Kalz gwelloc'h ha fiziaploc'h e oa an arm soviedel. An Alamaned a savas ar Gewehr 43, dezhi tres hollek ar G41 (W) ha gwellaennoù awenet gant an SVT-40. Resis e oa ar G43. Implijet e voe kalzik evel fuzuilh-resisted war Talbenn ar Reter.
Ul lodenn eus ar Gewehr 43 a voe produet gant labourerien rediet er Gustloff-Werke II, un is-kamp eus Buchenwald.

## Daveennoù

* 1 2 (fr) McNAB Chris, Armes à feu Encyclopédie visuelle, L'Imprévu, 2022, pp.136-137
# Gewehr 98

Ar Gewehr 98 (Fuzuilh 98) zo ur fuzuilh tennata dre zorn ijinet gant an Alaman Paul Mauser er bloavezhioù 1890. Brudet eo an arm evit bezañ bet implijet gant an armeoù alaman a-hed brezelioù hanterenn gentañ an XXvet kantved, hag evit kalite e blatinenn a vez implijet c'hoazh en armoù a-vremañ.

## Istor

E Frañs e voe ijinet ar poultr hep moged gant Paul Vieille e 1886, ha diouzhtu goude e voe savet ar fuzuilh Lebel da dennañ splet eus an ijinadenn nevez. D'ar memes mare, en Impalaeriezh alaman, ar soudarded a oa o paouez bezañ pourvezet gant fuzuilhoù Mauser 1871/84 savet evit bezañ implijet gant poultr du. Pennoù bras an arme alaman a zivizas keñveriañ anezhe ouzh ar re Lebel, ha buan e komprenjont e oa gwelloc'h ha modernoc'h an arm gall.
Diwar-neuze e klaskas an Alamaned ijinañ o foultr hep moged. E fin 1887 e voe kavet ur rekipe gant ar c'himiour Max Duttenoffer hag anvet ar meskaj nevez GBP (Gewehr Blättchen Pulver, Poultr e Pailhour evit ar Fuzuilhoù). Buan-kenañ e voe choazet ur fuzuilh nevez azasaet ouzh ar poultr-mañ evit an arme, ar Gewehr 88, savet gant ar major Armand Mieg eus arsanailh Spandau, ha kopiet diwar ar Mannlicher Mod. 1886. Ne voe ket amprouet mat ar fuzuilh siwazh, ha c'hoarvezout a reas meur a zarvoud pe gwallzarvoud-tennañ ganti er bloavezhioù war-lerc'h.
E 1897 e kinnigas an embregerezh Mauser ur fuzuilh nevez da vodadoù an arme alaman. Ur wikefre dre vorailh a oa ganti. Kambret e oa evit kartouchennoù 8 × 57 mm ha pourvezet an arm gant laonennoù-kargañ 5 kartouchenn. Ur c'houch reoliek etre 200 ha 2.000 metr a oa montet warni. Dibabet e voe gant an arme ha roet d'ar soudarded adalek 1898 dindan an anv ofisiel Gewehr 98. E 1905 e voe kemmet da c'hellet kambriñ ar munisionoù begek 8 × 57 mm is nevez.
Arm-skoaz standart an droadeien alaman e voe ar Gewehr 98 e-pad ar Brezel-bed kentañ. War-dro 9 milion a skouerennoù anezhi a voe produet. Lod a voe ezporzhiet da veur a vro evel Turkia, Mec'hiko pe Brazil.
E 1935 e kemeras ar Karabiner 98k plas ar Gewehr 98 evel arm-skoaz standart an arme alaman, met implijet e voe hemañ memestra e-pad an Eil Brezel-bed.

## Daveennoù

* ↑ (fr) ACHARD Olivier, L'univers des fusils, Solar, 2002, pp. 72-73
* 1 2 (fr) GUILLOU Luc, Le Gewehr 98 de l'armée impériale allemande (1ère partie), e Cibles n°646, miz Ebrel 2024, pp. 76-81
* ↑ (fr) McNAB Chris, Armes à feu Encyclopédie visuelle, L'Imprévu, 2022, pp. 130-131
# Karabiner 98k

Ar Karabiner 98 kurz (karabinenn verr 98) berraet e Kar98k pe K98k, ha kammskrivet alies "K98" (a oa ur garabinenn all, polonat), zo ur garabinenn kambret e 7,92 × 57 mm Mauser.

## Istor

Etre 1899 ha 1904 e labouras an embregerezh Waffenfabrik Mauser AG war stummoù disheñvel eus ar fuzuilh Gewehr 98 evit respont d'ur goulenn war armoù berroc'h a oa o tiwan en Europa hag er Stadoù-Unanet. Peurechuet e voe ijin ar Karabiner 98k e 1934 ha degemeret gant ar Wehrmacht d'an 21 a viz Even 1935. Produet e voe betek deroù 1945 ha diskar an Trede Reich. Unan eus an armoù-skoaz diwezhañ bet graet gant an embregerezh Mauser e voe.

## Implijerien

* Trede Reich : karabinenn diazez ar Wehrmacht
* Belgia : arme
* Sina : arme
* Tchekoslovakia : arme

## Daveennoù

* ↑ (fr) McNAB Chris, Armes à feu Encyclopédie Visuelle, L'imprévu, 2022, p. 134-135
# M30 Luftwaffe

An M30 Luftwaffe, anvet ivez M30 Drilling abalamour d’he zri c’hanol da wintañ, a zo ur fuzuilh-chase produet etre 1941 ha 1942 gant an embregerezh alaman J.P. Sauer & Sohn. An M30 a zo dezhi ur c’hanol kalibr 9.3 × 74mm R dindan, evit chaseal loened bras, ha daou ganol er c’halibr 12/65 a-us. An hini a-gleiz a oa hep choke ebet savet warnañ evit gellet tennañ kartouchennoù slug.

## Implij

Urzhiet e oa bet gant al Luftwaffe evit pourvezañ e vleinerien bomberezioù gant un arm dreistvevañ betegoût e vije diskaret o c’harr-nij, e Norzhafrika dreist-holl, etre 1942 ha 1943. Kalite produiñ an M30 a oa kalz uheloc’h evit hini ar braz eus an armoù-tan hiniennel produet en Trede Reich e-pad an Eil Brezel-bed. 2.456 skouerenn eus ar fuzuilh a voe produet en holl. Kaset e vezent e-bourzh ar c’hirri-nij en o boestadoù orin e koad, enne munisionoù ha peadra da naetaat anezhe. Implijet e voe ivez war vonioù al Luftwaffe evit lakaat ar vleinerien kirri-nij alaman da bleustriñ da dennañ war traoù o fiñval en aer, oc’h ober ball-trap.
Ar gevrat evit pourvezañ 4.000 M30 d'an arme-aer a voe sinet hep tremen dre reolennoù boas melestradurezh an arme alaman. Hermann Göring, penn al Luftwaffe, a oa brudet evit bezañ ur chaseour daonet, hag un den prest da asantiñ e vije gwalc'het e zaouarn gant embregerezhioù a bep seurt, en doa marteze goulennet e vije produet an M30 evit gellet profañ skouerennoù da ofiserien, tud a renk uhel er renad nazi pe bleinerien varrek. Ar bleiner alaman brudet Adolf Galland en deus skrivet en e vemorioù e oa bet profet fuzuilhoù M30 dezhañ ha d'e gamaraded brezel da vare un abadenn chaseal er Carinhall, annez Göring. Ur fuzuilh priziet gant an dastumerien armoù eo bremañ.

## Daveennoù

* 1 2 (en) Centrefire breech-loading triple-barrelled combination rifle and shotgun - Drilling, Sauer M30 - made 1942 war Royal Armouries (lennet d'ar 04/06/2024)
* 1 2 Hervez Adolf GALLAND, in Die Ersten und die Letzten : Die Jagdflieger im Zweiten Weltkrieg (de)
* 1 2 3 (en) The M30 Drilling and the Luftwaffe Shotgun war Rock Island Auction (lennet d'ar 04/06/2024)
# MG42

Ar Maschinengewehr 42 anvet ivez gant he berradur MG42 ("M" evit Maschinen ha "G" evit Gewehr, da lavaret eo mindrailherez) a zo ur vindrailherez kambret e 7,92 × 57 mm Mauser hag ijinet gant Werner Gruner. Mindrailherez pennañ ar Wehrmacht e voe e eil hanter an Eil Brezel-bed.

## Istor

E deroù an Eil Brezel-bed e veze implijet mindrailherezioù MG34 gant soudarded an Trede Reich dreist-holl. Ker e oa da broduiñ ha kalz danvez a oa ezhomm evit en ober. Adalek 1942 e voe produet an MG42 dre goagañ. Marc'hadmatoc'h e oa. Uhel-kenañ e oa he lusk-tennañ (war-dro 1.200 tenn/mn hervez an doare kartouchennoù implijet). He zrouz ispisial a oa aezet da anavezout war an tachennoù-emgann. Ne gemeras ket plas an MG34 penn-da-benn : chom a reas a-sav he froduiñ e 1945, met aweniñ a reas kalz mindrailherezioù produet goude ar brezel.

## Skeudennoù

* Emgann Monte Cassino : ul lec'h difenn alaman gant un MG42 (1944)
* E Caen (1944) : ur soudard eus ar Waffen-SS gantañ un MG42, lakaet da vezañ un arm evit an emgannioù straed.
* Soudarded ar Wehrmacht gant un MG42 (Italia, miz Genver 1945)
* Soudarded vreizhveurat oc'h implijout un MG42 tapet digant an Alamaned (Tunizia, miz Ebrel 1943)
* Izili ar Volkssturm o teskiñ penaos implijout un MG42 (miz Du 1944)
* Da vare emgann Normandi, soudarded harzlammerien (Fallschirmjäger) gant un MG42

## Daveennoù

* ↑ (fr) McNAB Chris, Armes à feu Encyclopédie visuelle, L'Imprévu, 2022, p. 256
# Walther PP

Ar Walther PP (evit Polizeipistole, "pistolenn ar polis") zo ur bistolenn damaotomatek produet gant an embregerezh Carl Walther GmbH Sportwaffen etre 1929 ha 2005.

## Istor

Savet eo bet ar Walther PP evit ezhommoù ar polis alaman e fin ar bloavezhioù 1920. Modern a-walc'h e oa pa oa bet lakaet e gwerzh abalamour d'he flatinenn un-ober ha daou-ober, d'he loc'henn dizarmiñ ha d'he sistem surentez war ar skoer. Un arm bihan, sur ha skañv e oa.
Esaet e voe gant arme Bro-C'hall e 1936 met ne voe ket asantet abalamour e kave d'ar soudarded e oa re luziet he gwikefre. Implijet e voe en Alamagn gant ar polis, al Luftwaffe hag un nebeud ofiserien eus ar Wehrmacht. Goude un ehan e fin an Eil Brezel-bed abalamour da zistruj an uzin Walther e Thüringen e adkrogas produiñ ar bistolenn en uzin nevez Ulm. Etre 1955 ha 1989 e voe produet e Frañs dindan aotre gant an embregerezh Manurhin.
Berzh a reas ar Walther PP pa voe produet ouzhpenn 5 milion a skouerennoù anezhi. Ar Walther PPK zo deveret anezhi.

## Daveennoù

* 1 2 (fr) Mc NAB Chris, Armes à feu Encyclopédie visuelle, L'Imprévu, 2022, p. 82
* ↑ (en) CAMPBELL Dave, A Look Back at the Walther PP, war American Rifleman, 06/04/2018 (lennet d'an 28/05/2024)
# Walther P38

Ar Walther P38 zo ur bistolenn damaotomatek produet adalek 1939 gant an embregerezh alaman Carl Walther. Kambret eo e 9 mm Parabellum.

## Istor

Er bloavezhioù 1930 e fellas d'an Alamaned cheñch o fistolennoù reoliek Luger P08 abalamour dezhe bezañ diwar-c'hiz e-keñver surentez da skouer. Kinniget e voe gant Carl Walther un arm nevez d'ar Wehrmacht a asantas anezhañ e 1938, goude ur mare sevel hir. Kregiñ a reas ar produiñ e 1939 da vat. Nevezinti a zegase evel un draen un-ober/daou-ober, ur bouton da ziskouez hag-eñ e oa karget ar bistolenn pe get, hag ul loc'henn decocking. An elfennoù-mañ a gaver war ar braz eus ar pistolennoù hiziv-an-deiz. Ar stumm kentañ eus ar P38 produet etre 1939 ha 1945 a anver ivez HP pe HeerePistole (Pistolenn an arme).
Implijet e voe evel arm-dorn gant kalz ofiserien alaman da vare an Eil Brezel-bed. Un trofe priziet e oa ar P38 e-touez ar soudarded saoz pe amerikan, evel al Luger P08. Goude ar brezel e voe tapet miliadoù a skouerennoù eus ar P38 gant broioù a bep seurt evit pourvezañ o armeoù pe polisoù. E Frañs e voe implijet gant an Archeriezh Vroadel hag an arme etre 1945 ha 1955. Adalek 1957 e fellas d'ar Bundeswehr reseviñ P38 nevez. Produet e voent adalek ar bloavezh-se dindan an anv P38, hag etre 1963 ha 2000 dindan an anvioù P1, P4 pe P5 hervez o adstumm. War-dro ur milion a P38 a zo bet produet en holl en XX$^{vet}$ kantved.

## Daveennoù

* 1 2 (fr) McNAB Chris, Armes à feu Encyclopédie visuelle, L'Imprévu, 2022, p. 88
* ↑ (fr) Pistolet automatique Walther Modèle P38, Base de données des collections - Musée de l'Armée des Invalides (lennet d'ar 17/07/2024)
# Sturmgewehr 44

Ar Sturmgewehr 44 pe StG 44, da lavaret eo "Fuzuilh-arsailh 44", a zo ur fuzuilh-arsailh bet sevenet ha produet gant an Trede Reich e-kerzh an Eil brezel-bed, adalek ar bloavezh 1944. Gwelet e vez evel ar fuzuilh-arsailh vodern kentañ. Kambret eo e 7,92 × 33 mm Kurz. Anvet e vez a-wechoù gant e anv kentañ, MP 43 (diwar Maschinenpistole, pistolenn-vindrailher, hag ar bloavezh 1943), pe MP 44, abalamour ma oa bet lakaet e servij er bloavezh 1944.

## Istor

Goude aloubadeg an URSS e 1941 en em gavas ar Wehrmacht paket e emgannoù-kêr evel hini Stalingrad. Kompren a reas an Alamaned e oa ret dezho sevel armoù-skoaz efedusoc'h evit o c'harabinennoù Mauser 98k en endro-mañ. Ijinet e voe neuze ar munision 7,92 × 33 mm Kurz, a oa skañvoc'h evit reoù 7,92 × 57 mm ar Mauser met galloudusoc'h evit an 9 mm Parabellum implijet er pistolennoù-mindrailher MP 40.
Ijinet e voe an StG 44 gant Hugo Schmeisser en embregerezh C. G. Haenel Waffen und Fahrradfabrik e 1943, dindan an anv MP 43 da gentañ. Er bloaz war-lerc'h e voe roet lañs d'ar produiñ goude asant ar galloud nazi ha roet ar skouerennoù kentañ d'ar soudarded en hañv 1944. Servijout a reas un tamm an StG 44 e emgannoù Normandi hag Italia, ha kalz muioc'h e emgann an Ardenne e miz Kerzu 1944 ha miz Genver 1945, e-lec'h ma tiskouezas perzhioù mat met ivez perzhioù fall : pouez uhel (5,2 kg karget), lamm vresk, kanol o tommañ buan hag arm-skoaz diaes da implijout en e c'hourvez abalamour d'e garger hir.
Tro 450.000 pe 500.000 skouerenn eus an StG 44 a voe produet betek deroù 1945. War-dro 200.000 anezho ne voent biken implijet gant an Trede Reich.

### Goude ar brezel

Komiserdi poblel armañ an URSS, nec'het o welet an Trede Reich o kaout kement a lañs war dachenn an armoù modern gant an StG44, a roas lañs d'ar 15 a viz Gouere 1943 d'ur genstrivadeg a-benn sevel ur arm soviedel a c'hellfe talañ ouzh an StG 44. Diwar-se e voe krouet an AK-47 krouet gant an ijinour Mic'hail Kalachnikov.
Skouerennoù eus an StG 44 a voe implijet gant an Arme ruz ur wech dinazifiet, da lavaret eo tennet an holl arouezioù nazi diwarne.
* Un StG44 etre daouarn ur jaked
* Ur soudard saoz gantañ ar Zielgerät 1229, ar c'hentañ lunedenn evit gwelet en noz
* Un troadeg eus an Trede Reich gant ur Sturmgewehr 44 hag ul lunedenn

## Tro-dro d'ar Sturmgewehr 44

An StG 44 a c'haller implijout e meur a c'hoari video, evel Battlefield 1942, Brothers in Arms, Brothers in Arms: Road to Hill 30, er rummad Call of Duty hag e c'hoarioù an heuliad Wolfenstein.

## Liammoù diavaez

* (en) Filmig o tiskouez tennañ gant un STG-44
* (en) Filmig ar Military channel diwar-benn an arm
* (fr) Diellfilm war an arm e lodenn Tir et Histoire ar chadenn Le Feu aux Poudres, 06/06/2022

## Daveennoù

* 1 2 '(fr)' ROB Houston, STROYAN Christine (renerezh), Armes à feu de légende, Larousse, 2019, p. 214-215
* 1 2 3 (en) POPENKER Maxim, Stg.44 Sturmgewehr / MP-43 / MP-44 Schmeisser, Modern Firearms (lennet d'ar 17/10/2024)
# Parmoptila

Parmoptila :
| Parmoptila jamesoni, ur par luc'hskeudennet en Ouganda. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Estrildidae |
| Anv skiantel ||
| Parmoptila Cassin, 1859 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Parmoptila a zo ur genad e rummatadur an evned, krouet e 1859 gant an evnoniour stadunanat John Cassin (1813-1869).

## Spesadoù hag an isspesadoù anezhe

Tri spesad golvaneged a ya d'ober ar genad :
* Parmoptila jamesoni,
* Parmoptila rubrifrons,
* Parmoptila woodhousei
** P. w. ansorgei ha woodhousei.
O c'havout a reer en Afrika, daou (2) isspesad dezhe en holl.

## Notennoù ha daveennoù

* ↑ Roadennoù IOC World Bird List diwar-benn Estrildidae/Parmoptila (lennet e-barzh d'an 30 a viz Genver 2025).
# Berck (Pas-de-Calais)

Berck a zo ur gumun hag ur gêrig eus departamant Pas-de-Calais en arondisamant Montreuil , e Bro-C'hall. Pennlec'h Kanton Berck eo.
* An draezhenn

## Monumantoù ha traoù heverk

* An tour-tan.
* Kalvar ar vartoloded.
* Iliz katolik Sant Yann-Vadezour.
* Iliz katolik Notre-Dame des Sables.
* Chapel an Ospital kozh Cazin.
* Chapel an Ospital a Vor.
* An Templ protestant.

## Tud

* En ospital eno e voe mezeget Roparz Hemon en nevez-amzer 1940 e doug an Eil brezel-bed pa oa bet gloazet gant ur strinker-tan ha prizoniet gant al lu alaman.

## Dave ha notennoù

* ↑ Clochers de France
* ↑ Clochers de France
* ↑ Clochers de France
* ↑ Clochers de France
* ↑ Clochers de France
* ↑ ar pennad fr:Berck (Pas-de-Calais), Cassini hag EBSSA
# Gwendal (sonerien)

Gwendal zo ur strollad sonerien c'hall, ganet en 1972 e Pariz, euz al lanv sonerezhel keltiek (folk, folk-rock, jazz-rock) awenet gant sonerezh Iwerzhon ha sonerezh Breizh. 10 album embannet, saluded atao gant an dud a vicher hag ar selaouerien, Priz Akademiezh Charles-Cros evit Glen River, kantenn aour e bro-Spagn.

## Istor

Krouet e oa bet ar strollad e 1972 gant Youenn Le Berre (fleüt, bombard) ha Jean-Marie Renard (gitar). War-lerc'h e teuas Bruno Barré (biolin), Patrice Grupallo (toserezh, amndolin) ha Roger Schaub (gitar boud) da enrollañ er strollad. O anv kentañ ne oa ket Gwendal an hini e oa met Soporific string band. Dre ma oa mare ar pop keltiek diouzh ar c'hiz e voe choazet un anv breizhekoc'h gant o zi-embann.
War o fladenn gentañ Irish Jig (1974) e klever levezon sonerezh Iwerzhon, met dija e klever bommoù jazzy oc'h ober o hent. Daoust da levezon ar pop-folk keltiek en e vog er mare-se ez eo kentoc'h levezon Ian Anderson pe Rahsaan Roland Kirk a santer war ar mod en deus Youenn Le Berre da seniñ.
Da genderc'hel...

### Gwendal ha Bro-Spagn
## Pladennoù

* 1974 : Irish Jig
* 1976 : Joe can't reel
* 1977 : À vos désirs - Rainy day
* 1977 : 4
* 1981 : En Concert
* 1983 : Locomo
* 1985 : Danse la musique
* 1989 : Glen river
* 1995 : Pan Ha Diskan
* 2005 : War Raog

## Liammoù diavaez

* Lec'hienn ofisiel ar strollad
# James Monroe

James Monroe, ganet d'an 28 a viz Ebrel 1758 e kontelezh Westmoreland e Virginia, marvet d'ar 4 a viz Gouere 1831 e New York, a zo bet pempet Prezidant Stadoù-Unanet Amerika etre 1817 ha 1825 (daou respet pevar bloaz en deus graet). Unan eus an “Tadoù Diazezerien” eo. Brudet eo an doktrin Monroe lakaet war-sav gantañ, da lavaret eo kaout ul levezon vras war ar c'hevandir amerikan a-bezh, ha mirout ouzh an Europeaned da emellout en aferioù ar c'hevandir. A-raok bezañ prezidant e voe kannadour Stadoù Unanet Amerika, e Bro-C'hall da gentañ (Eost 1794 – Kerzu 1796) hag e Breizh-Veur diwezhatoc'h (Eost 1803 - Herer 1807).

## Liammoù diavaez

* (en) Buhezskrid J. Monroe war lec'hienn an Ti Gwenn.
# Marianne Faithfull

Marianne Faithfull, bet ganet d'an 29 a viz Kerzu 1946 e karter Hampstead (Londrez, Bro-Saoz) ha marvet d'an 3 a viz Genver 2025 er memes kêr, a oa ur ganerez, sonaozourez hag aktourez vreizhveurat. Tapet he doa brud e 1964 gant he c'hanaouenn As Tears Go By, hag evit he ferzh e filmoù evel The girl on a motorcycle (1968). Kompagnunez ar c'haner Mick Jagger e voe er bloavezhioù 1960 ivez, hag aweniñ a reas ar c'hanaouennoù Wild Horses ha You can't always get what you want bet sonet gant ar Rolling Stones.

## Daveennoù

* ↑ (en) SAVAGE Mark, Singer and actress Marianne Faithfull dies at 78, BBC, 31/01/2025 (lennet d'an 31/01/2025)
# Starship Troopers (film)

Starship Troopers a zo ur film skiant-faltazi milourel ha flemmus Amerikan sevenet gant Paul Verhoeven ha skrivet gant Edward Neumeier, savet adal al levr skiant-faltazi Starship troppers gant Robert A. Heinlein. Bez eo ar film nemetañ er frachiz a zo skignet er sinema. Budjed ar film a oa 105 milion a zollaroù. Berzh a reas gant 121 milion $ rastellet dre ar bed.

## An aktourien

* Casper Van Dien evit Johnny Rico: ur sportour skol brudet mat troet d'ur soudard troadegiezh.
* Dina Meyer evit Dizzy Flores: Kamladez skol Rico, amourous dioutañ heuliañ a ra anezhañ en droadegiezh egorel.
* Denise Richards evit Carmen Ibanez: Ur skoliad evit dont da vezañ kabiten ul lestr-egorel brezel hag amourous Rico.